Litt info fra Nordstjerna…

Godt nyttår til alle sammen!

Vi startet et nytt barnehageår med rødt nivå, og mindre grupper. Nordstjerna er nå delt i to mindre grupper, med faste voksne, og fast sted å være.

 Kohort 1 har oppholdssted på språkrommet og de ansattes personalrom, og de ansatte her er Bjørn, Fride (vikar) og Anne (vikar). Gruppa har vært ute på tur hver dag, og har brukt nærområdet og skogen mye. Lengden på tur/utetid har blitt tilpasset etter vær og temperatur. Aking, skihoppere, og bobkjørere har vært flittig brukt. Barnehagen har gått til innkjøp av nye rumpeakebrett, så alle har vært sitt. I skogen har det blitt tent bål, og barna har kost seg med kakao.

Kohort 2 har avdelingen som sitt faste innested. De ansatte her er Alma, Kathrine, Kristine og Pia. Det går mye i togbanebygging, tegning og puslespill. Disko har det også vært mye av, og de siste dagene har barna fått øynene opp for Google earth. De er nå en meget bereist gjeng😊 Utetiden har blitt lagt slik at dagen avsluttes ute. På denne måten blir det færre foreldre foran dør ved henting, og vi unngår at det er flere mennesker på samme sted. Ute er det stas med aking, og alle bakker i barnehagens uteområde har blitt testet ut. Hansker med farge og hemmeligheter har blitt frosset ned, og det var en spent gjeng da hanskene skulle inspiseres. Gruppa har fått brev fra Rampenissen som skrev at han hadde reist til et varmt sted, hvor nissemor og Rudolf hadde lært seg å dykke. Han hadde også satt igjen kakao til barna.

Felles for gruppene er at det virker som de trives godt med en roligere hverdag i mindre grupper. Hverdagen er mindre hektisk, det er mindre lyd og støy, og mer ro. Det er helt supert å kunne ha god tid til hvert enkelt barn hver dag. Gruppene er harmoniske, og barna leker godt sammen.

Vi vet ikke hvilket nivå det blir videre, men dere vil få informasjon så fort vi vet.

Hilsen alle voksne på Nordstjerna 😊